গ্রিক পুরাণ
ঐতিহাসিক হেরোডোটাস ও ডিওডোরাস সিকিউলাস এবং ভূগোলবিদ পসানিয়াস ও স্ট্র্যাবো গ্রিক বিশ্ব পরিভ্রমণ করে তাঁদের শোনা অসংখ্য স্থানীয় পুরাকথা লিপিবদ্ধ করেন। এগুলির অনেকগুলিই অল্পজ্ঞাত পাঠান্তর। বিশেষত হেরোডোটাস বিভিন্ন প্রথাসমূহের উৎস সন্ধান করেন এবং প্রাচ্য ও গ্রিসের ঐতিহাসিক ও পৌরাণিক মূলের পার্থক্যটি আবিষ্কার করেন।
প্রথম আপোল্লোদোতোস
ইন্দো-গ্রিক শাসকদের মধ্যে প্রথম আপোল্লোদোতোস প্রচলিত মুদ্রা সর্বাধিক আবিষ্কৃত হয়েছে। এই মুদ্রাগুলি বর্তমান ভারত ও পাকিস্তানের পাঞ্জাব, গুজরাট ও সিন্ধ অঞ্চলে খুজে পাওয়া গেছে, যার ফলে তাঁর রাজ্যের সীমা সম্বন্ধে ধারণা পাওয়া যায়। তিনি প্রচুর দ্বিভাষী হিন্দু ও বৌদ্ধ প্রতীক বিশিষ্ট হালকা ওজনের ভারতীয় মুদ্রার প্রচলন করেন, যার মধ্যে ষাঁড়, হাতী, বৌদ্ধ স্তূপ ইত্যাদির চিত্র মুদ্রিত থাকতে দেখা যায়। এই মুদ্রাগুলির বেশির ভাগ রৌপ্য নির্মিত ও চতুর্ভুজাকৃতি বিশিষ্ট। এছাড়া তিনি কিছু মুদ্রা প্রচলন করেন, যার এক পিঠে ম্যাসিডনিয় টুপি পরিহিত তাঁর ছবি ও অপর পিঠে নিকের চিত্র খোদিত রয়েছে।